Alus liitettiin Peleliun ja Leyten taisteluosastoihin ja se osallistui Surigaon salmen taisteluun Filippiineillä. Alus antoi tulitukea Lingayenin maihinnousussa tammikuussa 1945 sekä Okinawan valtauksessa maaliskuusta kesäkuuhun. Alukseen osui kummassakin viimeksi mainitussa operaatiossa kamikaze. "Mississippi" oli 2. syyskuuta 1945 Tokionlahdella Japanin antautuessa, minkä jälkeen alus palasi Yhdysvaltoihin.